Allan Massie

Allan Massie (født 1938) er britisk journalist og forfatter, konservativ av innstilling og forfatter av en rekke historiske romaner.

Liv og virke

Tidlig liv 
Han er født i Singapore hvor hans far var gummiplanter for firmaet Sime Darby, men han vokste opp i Aberdeenshire i Skottland. Han ble utdannet på de kostbare privatskolene Drumtochty Castle barnskole og Glenalmond College i Perthshire før han begynte på Trinity College ved University of Cambridge hvor han studerte historie. Han er en fellow ved Royal Society of Literature. Han har hatt bosted i Scottish Borders de siste 25 årene, og bor i dag i Selkirk. Han siste bok er The Royal Stuarts: A History of the Family That Shaped Britain.

Journalistikk 
Massie er en av Skottlands mest profilerte og velkjente journalister. Han har hatt faste spalter for The Scotsman, skotske The Sunday Times og Scottish Daily Mail. Han har vært sjefsanmelder for skjønnlitteratur i over 25 år og har også skrevet om rugby og cricket for samme avis. Han har tidligere vært spaltist for Daily Telegraph, Glasgow Herald, og var Sunday Standards fjernsynsanmelder i løpet avisens korte eksistens. Han har også bidratt ukentlig til The Spectator, Literary Review og The Independent. I tillegg har han skrevet for New York Review of Books.

Som kommentator fremmet Massie synspunktene til Tory eller riktigere de konservative, men det har vært en tapende kamp gitt nedgangen i den konservative innflytelsen i Skottland. Han drev kampanje bortimot alene mot skotsk devolusjon og kritiker av de fleste lovgivninger som ble vedtatt av det skotske parlamentet siden det kom i eksistens etter valget i 1997. Hans politiske syn på devolusjon endret seg i løpet av årene med Margaret Thatcher og han kom til å angre på sin støtte for devolusjonfolkeavstemning av 1979.

Også i sine litterære anmeldervirksomhet var han konservativ og hans preferanser hvilte på tradisjonelle romaner framfor moderne strømninger. Han var en stor beundrer av Walter Scott og var tidligere president i Walter Scott Club. Blant samtidens romanforfattere fremmet han den russiske forfatteren Andreï Makine og den skotske William McIlvanney. Selv om han kritiserte Irvine Welsh og James Kelman beundret han en del av sistnevntes verker, og argumenterte for at Kelman er en viktig stemme for en del av samfunnet som ofte ble oversett i skjønnlitteraturen.

Forfatterskap 
Massie har skrevet rundt 30 bøker, hvorav 20 romaner. Hans emner er hovedsakelig fjern fortid og middelklassen. De bøkene han har solgt flest av er en rekke dramatiserte biografier over romerske historiske figurer som Augustus, Tiberius, Marcus Antonius, Julius Cæsar, Caligula og Neros arvinger. En av hans nyeste bøker er The Thistle and the Rose som består av en rekke essayer over det tornfylte forholdet mellom Skottland og England og hvor han selv er sterk tilhenger av unionen.

Hans roman fra 1986 om det franske Vichy-regimet, A Question of Loyalties, vant prisen Saltire Society for å være årets beste skotske bok. The Sins of the Fathers (1991) ble kontroversiell da Nicholas Mosley trakk seg vurderingskomiteen til Bookerprisen i protest mot at ingen av Massies bøker nådde opp til de som ble vurdert. De to nevnte romanen, sammen med Shadows of Empire, utgjorde en løs trilogi som forsøkte å belyse de mulige farene mellom idealisme og ideologi foruten vanskelighetene å føre en hederlig personlig liv i uhedelige politiske tider.

I 2009 utga Massie hva han kalte «en privat roman» i betydningen at den undersøkte den private moral framfor større politiske eller offentlige vanskeligheter som i hans andre romaner med handling fra samtiden. Denne romanen, Surviving, har en setting i Roma hvor en gruppe alkoholister kommer sammen. Det er også en personlig bok som reflekterte forfatterens egen erfaringer fra Italia på 1970-tallet.

Hans roman fra 2010, Death in Bordeaux, vendte Massie igjen tilbake til Vichy-regimets Frankrike i den første av trilogi.

Bibliografi 
Skjønnlitteratur
 Change and Decay in All Around I See
 The Last Peacock
 The Death of Men
 One Night in Winter
 Augustus
 A Question of Loyalties
 Tiberius
 The Hanging Tree
 The Sins of the Father
 Caesar
 The Ragged Lion
 These Enchanted Woods (oppfølger til The Last Peacock)
 King David
 Shadows of Empire
 Antony
 Nero's Heirs
 The Evening of the World
 Arthur the King
 Caligula
 Charlemagne and Roland
 Surviving
 Death in Bordeaux

Sakprosa
 Colette
 Byron's Travels
 How Should Health Services be Financed? : A Patient’s View
 Glasgow: Portraits of a City
 The Novel Today : A Critical Guide to the British Novel, 1970-1989
 Edinburgh
 The Thistle and the Rose : Six Centuries of Love and Hate Between the Scots and the English 
 A Portrait of Scottish Rugby
 The Royal Stuarts: A History of the Family That Shaped Britain

Referanser

Eksterne lenker 
 
 

Skotske forfattere
Engelskspråklige forfattere